ming030890/wiki-yue-high-quality huggingface dataset:
數據結構一覽

以下係常用嘅數據結構一覽。

線性數據結構
陣列同矩陣：抽象咁舉個例子，下面呢張圖有一個 1D 嘅陣列，入面有 10 個元素（係乜類型嘅數據唔使理），索引係由 0 數到 9。如果呢個陣列叫 a，數學上呢十個元素就會叫 ，大部份程式語言則會寫成 a[0]、a[1]、a[2]⋯⋯a[9]。
串列：表示一系列嘅嘢（可以係零個），原則上係一種循序存取嘅數據結構。用以下嘅 Python 碼做例子：
my_list = [3, 6, 9, 12] # my_list 係條串列，[3, 6, 9, 12]

my_list.append([4,5]) # 將 [4,5] 當一嚿數據噉加落去，即係會變成 [3, 6, 9, 12, [4, 5]]。

my_list.extend([4,5]) # 將 4 同 5 分開噉加落去，即係會變成 [3, 6, 9, 12, [4, 5], 4, 5]。

my_list.insert(1, 4) # 將 4 加落去第 1 個位度，即係會變成 [3, 4, 6, 9, 12, [4, 5], 4, 5]。

一段串列唔使格格都裝同一隻類型嘅數據，所以以下噉嘅 Python 碼係行得通嘅：
my_list.append('meh') # 將 'meh' 呢段字串加落去 my_list 度，my_list 會變成 [3, 4, 6, 9, 12, [4, 5], 4, 5, 'meh']。

樹
内文：樹 (數據結構)
樹（tree）係一種好有用嘅數據結構，重點特性係拃數據有「高低層」之分。一樖數據樹都係會
有若干粒節點（node），每粒節點都儲住咗件數據；而且
啲節點分層－除咗做起始點嗰粒節點（根節點；root）之外，每粒節點有一粒（而且頂櫳一粒）母節點（parent；指喺嗰粒節點上面，連住嗰粒節點嘅另一粒節點）；
一粒節點可以有若干粒子節點（child / children）；
於是就形成拃節點喺起始點嗰度一層層噉每層都分叉嘅樣，而是但攞粒根節點以外嘅節點，粒節點同根節點之間都有條獨一無二嘅路徑連住兩點。喺電腦科學上，啲人通常會將數據樹畫做樹狀圖噉嘅樣，根節點畫喺最頂，根節點嘅子節點會並排噉列喺根節點下面，根節點嘅子節點嘅子節點會並排噉列喺下一層... 如此類推。好似下面幅圖噉，幅圖表示緊樖數據樹，紅色嗰點係樖數據樹嘅根節點，根節點下一層嘅係佢啲子節點，再下一層嗰啲係根節點嘅子節點嘅子節點... 如此類推，而每粒節點入面嗰個整數就係粒節點裝住嗰件數據。

圖
内文：圖 (抽象資料類型)
圖（graph）係款進階嘅數據結構。响最基本上，一幅圖會有
若干粒節點，而且
每粒節點都最少有一條邊（edge）連去另外一粒節點嗰度；
每粒節點通常仲會褦住若干件數據，一條邊都可以帶有數據；
如果有兩粒節點之間有條邊連住，佢哋就算係相鄰（adjacent）嘅，而一幅圖嘅大細可以由節點嘅數量或者節點之間嘅邊嘅數量嚟反映。好似下圖噉，下圖係一幅有 6 粒節點嘅圖數據，當中節點 1 同節點 2 之間有連結（可以由節點 1 行去節點 2 或者相反）、節點 1 同節點 5 之間有連結（可以由節點 1 行去節點 5 或者相反）... 如此類推。
數據視覺化

數據視覺化（英文：data visualization）係數據科學同電腦圖像嘅一個子領域，專門研究點樣將一啲數據視像化：喺科研上，科學家同工程師會搜集一啲數據返嚟，用嚟驗證所研究嘅理論以及測試所研究嘅新機械設計係咪有用等；佢哋好多時都要嘗試用啲數據做滙報，話俾人聽自己嘅研究結果。呢個時候，佢哋就會想將自己手上嘅數據以圖像嘅形式呈現出嚟，等啲數據易理解啲。
數據視覺化一個簡單嘅例子有棒形圖表達「一個變數 ， 每個數值有幾多個案」。
拳王

拳王 (1991年電影)，1991年嘅香港電影。
拳王 (2003年電影)，2003年嘅香港電影，又叫《無敵拳王》，由樊少皇主演。
拶刑

拶刑，又叫做拶指，係中國古代一種夾手指嘅肉刑。用刑嘅時候用繩繫住五條夾住手指嘅小木棍，行刑者用力拉條繩，輕微嘅話皮開肉綻，嚴重嘅話指骨可能會斷。
拼多多

）係基於騰訊微信平臺嘅社交電商。2018年7月26號，拼多多嚮美國納斯達克上市，IPO發行價十九美元一股。
拳頭

拳頭係將隻手握緊嘅狀態，五隻手指都收入手板度。

應用
拳頭係打拳用到嘅基本姿勢。
包剪揼入面，拳頭代表揼。
崇明

崇明島，中國上海一個島。
崇明縣，中國上海一個縣。
崇寧

崇寧係北宋皇帝趙佶嘅第二個年號，相當於公元1102年到1106年，前後總共5年。
崇川區

崇川區係中國江蘇南通一個市轄區，總面積210平方公里，人口69萬。
崇文門站

崇文門站（粵拼：sung4 man4 mun4 zaam6；簡化字：崇文门站）係北京地鐵2號綫同5號綫嘅轉車站，喺東城區崇文門西、東、外嗰三條大街嘅交界。其中2號綫喺1969年10月1號營運，而5號綫喺2007年10月7號營運。
車站開通初期並唔係對外開放，到1971年1月15號先至改為對外開放，但嗰時要有介紹信先至有得入站坐車，制度直到1972年先至取消。期間一直係1號綫嘅車站，1987年12月28號因1號綫一分為二，路線所屬車站亦拆解兼摱到2號綫入面。2007年10月7號因5號綫開通而變成轉車站。
崇德

崇德，係大清皇帝清太宗皇太極嘅第二個年號，相當於公元1636年到1643年，前後總共8年。佢係因為將國號由大金改做大清，所以改元。
崇慶

崇慶係大金皇帝完顏永濟嘅第二個年號，相當於公元1212年到1213年，前後總共2年。
崇文門大街

崇文門內大街：北邊從東長安街同建國門內大街、東單北大街嘅交界開始，一直去到南邊嘅崇文門東、西大街同北京站西街嘅交界。
崇文門外大街：北邊從崇文門東、西大街同北京站西街嘅交界開始，一直去到南邊嘅天壇路、天壇東路同法華寺街嘅交界。
崇文門西大街：西邊從前門東大街同祈年大街、臺基廠大街嘅交界開始，一直去到東邊嘅崇文門內、外大街同北京站西街嘅交界。
崇文門東大街：西邊從崇文門內、外大街同北京站西街嘅交界開始，一直去到東邊嘅東二環中路。
張永豪

張永豪（Gary），香港電視製作人，曾經喺亞洲電視做助理編導，曾經北上發展，之後轉去無綫電視做助理編導，2008年升為導演。

爭議
張永豪被指經常性對非一線演員同埋其他幕後工作人員施襲同粗口對待，有報道話無綫好多人都敢怒不敢言，皆因佢老婆係無綫高層曾勵珍嘅親戚。俾佢鬧過嘅藝人包括佘詩曼、周家怡、鄭欣宜、陳茵媺、魏焌皓、劉蔚萱、趙國東、彭國樑等。其中魏焌皓甚至試過喺記者面前被張永豪用劇本棒打，仲恐嚇佢唔好報寸，祝佢生仔無屎忽。不過，當佢面對一啲資深藝人嘅時候，就會即刻變臉。
其中佘詩曼啱啱出道嗰陣參演《生命有Take 2》，有一場戲通告突然改早，結果佘詩曼遲咗18分鐘，結果張永豪就追著佢嚟鬧，鬧佢「淨係識帶塊嘢返工」，事後佘詩曼向高層表明以後拍劇唔想再見到佢，多年後記者再問及事件，佘詩曼仍然話「對於一個素質咁差嘅人，我唔想作任何評價。」。

2012年拍攝《心路GPS》虐待劉蔚萱被廣泛報道
而去到2012年9月，劇集《心路GPS》拍攝期間，張永豪因為不滿劉蔚萱嘅的表現，而對佢施虐，明知佢怕田雞都要用有田雞味嘅膠袋笠佢頭，而且仲要撼佢個頭埋牆，又大叫佢八婆。事件經過因為有人拍低段片放上網而被廣泛報導，結果無綫電視高層介入事件，但張永豪得到高層保護，反而係劉蔚萱被高層質疑係咪放料人，而曾勵珍亦公開表明要追究放片嘅人，又話事件只係導演教戲。多名藝人包括杜汶澤、蔡少芬、蒙嘉慧、黃秋生、黃日華等都批評張永豪。蒙嘉慧直指人要控制情緒，大家都有尊嚴。黃秋生亦表明唔認同所謂「教戲」嘅辯解，反問拍火燒戲係咪搵把火燒個演員。最後，張永豪受到無綫嘅警告信，並且喺查小欣主持嘅電視節目入面向劉蔚萱道歉。
張永霖

張永霖，JP（Linus Cheung，1948年—）係香港亞洲電視前主席、揮揚企業有限公司主席、香港興業國際集團、中國聯通股份有限公司、泰康人壽保險股份有限公司同埋安達國際有限公司獨立非執行董事。佢亦係香港大學校董會成員同埋香港中文大學嘅兼任教授。

生平
張永霖1971年喺香港大學畢業後，加入咗國泰航空公司工作咗23年，其間曾經喺1989年至到1990年，獲當時香港總督衛奕信嘅邀請，被全職借調入香港政府嘅中央政策組工作。1999年，張生喺DHL/南華早報舉行嘅評選活動之中，獲評為嗰個年度嘅「香港最佳行政人員」；更加喺1998年同1999年，連續兩年俾亞洲電訊雜誌《Telecom Asia》選為「亞洲最佳電訊行政總裁」。張永霖曾經擔任國泰航空副董事總經理，1994年轉任香港電訊（電訊盈科）行政總裁。2000年8月，盈科數碼同香港電訊合併做電訊盈科，佢出任香港電訊盈科副主席，直至2004年2月辭職，而同年佢亦獲頒授榮譽院士學位。
張永霖一直被喻為「打工皇帝」，但佢早年讀大學亦唔係一帆風順嘅，其中兩年嘅預科生涯，就轉過三間中學。張永霖話，佢自己喺18歲時面對升學問題，同而家嘅青年一樣咁徬徨。中六時，佢由高主教書院轉到聖馬可中學，其後又因為當時聖馬可中學無中七課程，所以又由聖馬可中學轉到聖士提反女校，繼續佢中七嘅課程。
經歷兩年崎嶇嘅預科生涯之後，張永霖終於考入咗香港大學，但又要因為要畀每日五蚊嘅宿舍費同五蚊嘅飲食費而四處張羅。為應付呢個開支，張永霖唔介意，夜晚更去西區街坊福利會教英文。
張永霖話，做人要不斷努力，不斷求上進，先至會有成功嘅一日。佢以自己為例，大學畢業之後十幾年，仍然唔識講普通話，為咗要練好普通話，張永霖就由最基本嘅拼音、韻母、聲母開始。直至而家，佢已可以用普通話背書，亦可以用純正嘅普通話同朋友談三個鐘頭。佢指呢一啲嘅成功，都係自己努力得來嘅。
張永霖而家亦喺香港電台主持節目《張永霖的世界》，同聽眾分享佢嘅人生經歷，同埋對人對事嘅一啲睇法。
張江高科站

張江高科站係上海地鐵2號綫一個地鐵站，喺浦東新區。個站2000年12月26號啟用。
張江亭

張江亭，香港親中派政治人，香港再出發大聯盟發起人之一。
張沛樂

張沛樂（粵拼：zoeng1 pui3 lok6，英文：Charlotte Cheung，1991年10月7號—），外號沙律、沙律醬，係香港模特兒，2016年參選ViuTV選美真人騷節目《美選D.n.A.》而開始出名，曾經係ViuTV藝員，而家係自由身。

簡歷
張沛樂細個嗰陣住鴨脷洲，中一至中三（2003年至2006年）讀香港培英中學，之後喺2006年到2008年去紐西蘭Onehunga High School讀高中。2011年喺美國Benedictine College畢業，當時主修工商管理。佢曾經拍過天堂鳥嘅MV《What You Want》而開始出名，亦幫過NowTV拍聖誕節宣傳片。佢2016年參加viuTV嘅《美選D.n.A.》選美真人騷節目，雖然佢係其中一個熱門人選，不過最後大熱倒灶喺決賽八強止步。
張沛樂喺2018年7月拍住趙詠瑤出咗頭一本「旅遊書」《閨蜜遊記》。
2021年10月，張沛樂正式加盟ViuTV做合約女藝員，但喺2022年解約。

感情生活
張沛樂2016年中開始同香港電影演員林耀聲拍拖，2019年底分手。2020年底開始佢同Error成員吳保錡拍拖，喺2022年1月分手。
張泰超

張泰超係香港親中派政治人物。

選舉經歷
喺2021年9月，佢成為香港特别行政區選舉委員會同鄉社團委員。
日式糯米糍冬甩

日式糯米糍冬甩，顧名思義食落去係既似糯米糍又似冬甩，佢喺一種融合咗日本同美國文化嘅新時代嘢食。
日式薯仔燉肉

日式薯仔燉肉（日文：肉じゃが），係一種日本菜，用甜豉油同味醂燉肉、薯仔同洋蔥，有時重加埋魔芋同蔬菜。
日式豬肉湯

日式豬肉湯，日文叫豚汁（Tonjiru），係日式嘅湯，主要用豬肉、菜同麪豉去煲，比一般麪豉湯多啲湯料。
日式腐皮

日式腐皮，日文叫油揚（油揚げ），係日本式油炸腐皮，將豆腐切成薄片再炸兩次整成，可以用嚟整腐皮壽司，又可以做烏冬等麵食嘅配料。
日式芝士蛋糕

日式芝士蛋糕係起源自日本嘅芝士蛋糕，質感比較鬆軟，似梳乎厘，而芝士味會比較淡。
日式豬肉串

日式豬肉串（日文：焼きとん），係日本菜，做法係參考日式雞肉串，將豬肉用日本甜酒、日本清酒同埋生抽醃好再用籤串起燒熟。
日式豬扒飯

日式豬扒飯，日文叫カツ丼（Katsudon），係日式嘅豬扒飯，主要用日式炸豬扒、滑蛋同白飯。
新富車站

新富車站係臺灣鐵路公司縱貫線北段嘅一個鐵路車站。
新寧

新寧（粵拼：san1 ning4）係中國湖南邵陽嘅縣，面積2756km²，人口58萬（2003年）。轄9個鎮、9個鄉。
鎮：金石鎮、水廟鎮、崀山鎮、白沙鎮、黃龍鎮、高橋鎮、回龍寺鎮、一渡水鎮、馬頭橋鎮
鄉：黃金瑤族鄉、麻林瑤族鄉、飛仙橋鄉、萬塘鄉、清江橋鄉、安山鄉、豐田鄉、巡田鄉、靖位鄉
新寧嘅氣候好舒服，人讚「五嶺皆炎熱，宜人獨新寧」，艾青就寫詩話「桂林山水甲天下，崀山山水賽桂林。」，崀山就喺呢道。

史
新寧嘅前身係西漢建立嘅夫彝侯國。
東漢光武帝建武元年（25年），設夫彝縣，隸屬零陵郡。
東晉安帝元興元年（402年），桓温爲避佢父王桓彝夫嘅名諱，去咗個「彝」字，「夫」無意義，做唔到一字縣名，所以改叫扶縣。
紹興初，楊再興起事，社會動蕩。南宋改名新寧縣，意思係平定起事之後要有新嘅安寧。
新富町

新富町（日文：新富町／しんとみちょう Shintomi chō */?）係日本宮崎縣兒湯郡嘅一個町。
新寶花園

新寶花園響澳門半島花地瑪堂區菜園路、長壽大馬路同馬場北大馬路，係屬於房屋局嘅經濟房屋，有1座，2000年11月23號入伙。
原本計劃新寶花園會建成兩座，但後來地方面積不足，因而建成一座

新寶花園燒車案
内文：新寶花園燒車案
2016年12月27號，新寶花園海暉學校群樓對開嘅電單車泊位懷疑發生縱火燒車案，燒咗八十九部電單車。
新寧大廈

新寧大廈（Sunning Plaza）係香港一座拆咗嘅寫字樓，喺銅鑼灣希慎道10號（新寧樓舊址），1982年開張，由希慎興業發展，2013年拆咗，原址起咗利園三期。
形態感知

形態感知（英文：form perception）係指一個認知系統將唔同嘅影像睇做同樣嘅形狀嘅能力，例如將幾個由唔同角度睇嘅圓形睇做「一個圓形」。
形態素變調

形態素變調（粵拼：jing4 taai3 sou3 bin3 diu6；英文：morphological tone change），有啲學者又叫變音，即唔同於連讀變調、承擔含義分別功用嘅變調。形態素變調講緊一個形態素嘅聲調喺某啲語境或者意思下要變，變到同單獨讀嗰陣唔同。
呢種現象尤其常見於一隻合成詞最尾嘅音節，被指通常出現喺語義上同細小嘅嘢、食物、疾病相關嘅字詞。

粵語例子
粵語入邊嗰啲形態素變調，通常都係由比較低音嗰啲聲調（3 4 5 6）變做高音啲嘅 1 2 :p 2。以下係被指有形態素變調情況嘅香港粵語字詞：
原字正常讀音（粵拼）變調例子點變法？

第啲漢語
唔少喺粵語周圍嘅漢語都被指有形態素變調嘅現象，例子有台山話同埋客家話嘅某啲方言呀噉。
形式謬論

形式謬論（英文：formal fallacy；拉丁文：non sequitur，即係拉丁文入面「都跟唔到」噉解）指一啲結構上有問題嘅謬論。呢啲謬論有一啲唔合理嘅推理（deduction），搞到佢哋啲結論唔可以合理噉由前件嗰度推導出嚟－呢句嘢用邏輯學嘅行話講嘅話，就係呢啲論證衰喺唔具有邏輯效度（logical validity）。一個形式謬論實係有問題嘅，個謬論可以有真確嘅前件同埋結論，但問題係佢個結論唔可以合理噉樣由啲前件嗰度推出嚟，就算有一次半次俾個謬論咁啱撞彩撞到個真確嘅結論，個謬論都仲係包含咗一個唔合理嘅推理，所以下次用個謬論諗嘢嗰陣會得出唔真確結論嘅機會會好大。因為噉，一般認為，俾一個形式謬論做自己思考方式嘅一部份係會好容易得出唔真確嘅結論嘅。
有效嘅論證（valid argument）係形式謬論嘅相反：形式謬論衰喺佢啲結論唔能夠合理噉由前件嗰度推理出嚟。喺哲學同邏輯學上，「有效嘅論證」指緊某一類嘅論證，佢哋嘅結論係可以合理噉樣由啲前件命題嗰度推理出嚟嘅，所以如果佢啲前件命題係合理嘅話，噉佢個結論都實會合理（但如果啲前件唔真確，噉結論就未必真確）。用行話講嘅話就係，如果一個論證有效嘅話，噉佢啲前件嘅真確性會保證到結論嘅真確性。

否定前項
内文：否定前項
否定前項（denying the antecedent）係一種常見嘅形式謬論，指個論證靠否定一個前件嚟否定個前項嚟「證明」個後項。一個否定前項嘅謬論結構係以下噉樣嘅：
如果  係真確， 就會係真確。
唔係真確。
結論： 唔係真確。
舉個例說明：
如果一個人係蘇格拉底（），噉「佢係一個人」（）呢句嘢會係真確，。
阿里士多德唔係蘇格拉底（ 唔真確）。
阿里士多德唔係一個人（荒謬嘅結論）。
否定前項呢個謬論可以用集合論（set theory）嘅角度嚟思考。想像家陣有三個集（set），、 同 ，當中  係  嘅子集（subset；簡單講即係屬  嘅嘢冚唪唥都屬 ），而  係  嘅子集（睇下圖）。如果有嚿嘢屬 ，噉嚿嘢實會屬 ，但就算一嚿嘢唔屬 ，嚿嘢依然有可能會屬 。

肯定後項
廣州塔大約有成 610 米咁高。
内文：肯定後項
肯定後項（affirming the consequent）係另一種出名嘅形式謬論，意思係指一啲透過肯定結果嚟到「肯定」個前件嘅論證，可以話係否定前項嘅相對。結構如下：
如果  係真確， 就會係真確，。
係真確。
結論： 係真確。
又用返集合論例子，如果有嚿嘢屬 ，噉嚿嘢實會屬 ，但就算一嚿嘢屬 ，都唔表示嚿嘢屬  。舉多幾個例子說明點解肯定後項呢種論證唔合理：
例論證 1
如果一個人由廣州塔頂樓跌落嚟嘅話，噉佢會死；
小強死咗；
結論：小強由廣州塔嘅頂樓跌咗落嚟。（荒謬嘅結論；一個人死可以有好多原因。）
例論證 2
如果一隻生物係一隻白馬嘅話，噉佢實係一隻馬；（白馬係馬嘅一種。）
小強係一隻馬；
結論：小強係一隻白馬。（荒謬嘅結論；世界上嘅馬唔係淨係得白馬。）
順帶一提，喺邏輯學上，「如果  成立，噉  都會成立」（If  is true, then  is true；符號：）呢啲句子就係所謂嘅直陳條件（indicative conditional），如果「上述呢句句子成立」而且「 成立」，噉  都會成立；喺肯定後項謬論當中，講謬論嗰個人講「 成立，所以  成立」－問題係，「如果  成立，噉  都會成立」同「如果  成立，噉  都會成立」係兩句唔一樣嘅句子。
形式證明

形式證明（英文：formal proof）係邏輯同數學上嘅一個概念。
「形式化噉證明 X」意思係指用一串長度有限嘅命題，當中每條命題都係
公理、
假設、或者
可以由打前嘅命題度推理出嚟。
再用呢串命題推理出 X，從而帶出「如果上面嗰拃命題成立，X 都實會成立」噉嘅宣稱。
形態素

形態素、語素或詞素（英文：Morpheme，可以借入粵語做粵拼：mo1 fim4），喺構詞學入面係最細嘅文法單位。一個形態素係「最細、又有可能成一個意思嘅單位」，將一個形態素再拆細啲就會冇咗原先嗰個意思。

定義
攞英文做例子，想像以下呢啲字:"Prefix"
Redo（動詞再做過噉解）
Reappear（動詞再出現噉解）
－當中嘅 re- 本身唔能夠自成一隻字詞，但帶有再... 噉嘅意思，同時 re- 再斬細件啲就唔會再有咩意思可言。所以 re- 係英文入面嘅一嚿形態素。
形而上學

形而上學係哲學一支。通俗啲講，形而上學係指研究單憑直覺（超經驗）嚟判斷事物嘅哲學。
歐洲語言中嘅「形而上學」來自希臘語，好似英文嘅「metaphysics」。呢個詞原本係古希臘羅德島嘅哲學教師安德羅尼柯畀亞里士多德嘅一部著作起嘅名，meta 即係 after，意思係「物理學之後」。
形而上學又叫「第一哲學」，好似笛卡兒嘅《第一哲學沉思錄》（Meditations on First Philosophy）。亞里士多德將人類嘅知識分為三部份，用大樹作為比喻：第一部份，最基礎嘅部份，亦就係樹根，係形而上學，係一切知識嘅基石；第二部分係物理學，好比樹幹；第三部分係其他自然科學，以樹枝做比喻。
中文名「形而上學」係由《易經》嘅『形而上者謂之道，形而下者謂之器』度來。
形而上問題嘅研究通常都爭議多多而冇定論。其因部份係人類知識嘅主要來源
—— 經驗事實 —— 唔足夠解決形上學嘅爭議；另一部份係形上學家用語成日混淆不清，因而佢哋爭論時九唔搭八。
二十世紀嘅邏輯實證論者們反對某尐形上學議題。佢哋認為某尐形上學問題本身係無意義嘅。
西方形而上學有三個傳統分支：
本體論 —— 研究存在嘅問題。
神學 —— 研究神或眾神以及關於神嘅問題。
普遍科學 —— 研究第一原則，當中引發其他嘅問題。例好似：非矛盾定律。嚮特定嘅範疇下，一個客體唔能夠同時存在又唔存在。
形而上學常見嘅問題：
物理物體係咪只係佢自己嘅一組特性？還係一種物質擁有其一組特性？
乜嘢係特性？
物體可唔可以從虛無到存在又從存在到虛無？（身分與改變嘅問題）

馬克思主義哲學中「形而上學」嘅含義
喺恩格斯、列寧、毛澤東等人嘅著作中，「形而上學」重被用嚟指「用孤立、靜止、片面、表面嘅觀點去睇事物」，同辯證法相對。佢哋認為形而上學係一種過時嘅唯物主義，因此佢哋結合唯物主義同黑格爾嘅辯證法，創造咗辯證唯物主義。「堅持辯證法，反對形而上學」呢樣嘅口號亦被提出。但要注意，呢並非「形而上學」呢個詞語嘅本意。形而上學本來係指哲學嘅一分支，喺呢個意義下嘅形而上學並非同辯證法對立，甚至可以喺形而上學研究中運用辯證法。喺西方多取其本意，而喺中國內地則兩種用法都有，要根據語境理解。
形態素變體

形態素變體（粵音：jing4 taai3 sou3 bin3 tai2；英文：allomorph）指一嚿 morpheme 可以以幾個唔同嘅語音形態出現，不過意思唔變。講講英文例子嘅話，a、an 兩者都係同一意思，冠詞指「一個」噉解，後者係喺「跟住嗰隻字以元音開頭」嗰陣用嘅，所以兩隻字就係彼此嘅形態素變體。
亦可以睇睇粵語嘅形態素變調現象。
形態跟從功能

形態跟從功能（form follows function）係各種嘅設計領域上（包括建築學、工業設計、平面設計等等）一條由美國建築師路易斯·沙利文（Louis Sullivan）提出嘅諗頭，呢條原則主張設計一樣嘢嗰陣，佢個形態嘅設計應該係要配合佢個功能。
喺平面設計，爾個原則一般認為係由包浩斯引入。
形狀

形（粵拼：jing4），又叫形狀（粵拼：jing4 zong6），係喺幾何上由三條或者更多嘅邊結合而產生嘅封閉空間。
形如果只由直線組成，就係多邊形；如果由圓錐曲線組成，就會係圓形或者橢圓。

幾何形狀
幾何形狀（粵拼：gei2 ho4 jing4 zong6）係由一數學物體攞走位置、縮放比例、定向同反射資訊後淨低落嚟嘅幾何資訊。
多數二維幾何形狀可以用幾個點或頂點同埋串連住啲點嘅線而定義到。呢啲形狀叫多邊形，例子有三角形、四邊形同五邊形。其餘圖形，譬如係圓形同橢圓形等，係由曲綫所構成。
智能體

智能體（英文：intelligent agent）係人工智能同相關領域上嘅一個重要概念。喺最廣義上，一個智能體可以想像成一嚿具有以下部份嘅物體：
感知外界嘅能力，可以睇吓感應器（sensor），例：眼同耳仔等嘅感官；
某啲按「if... then...」式條件做決策嘅法則，可以睇吓條件陳述式（conditional statement），例：「如果睇到有嘢食，就行埋去」；
感知到嘅外界狀態同智能體嘅內部運作法則（睇埋知識表示）會主宰個智能體會採取乜嘢行動（action），而
執行器（actuator）會負責實際採取行動，例：手同腳嘅肌肉會做出適當嘅動作，等隻動物行埋嘢食嗰度；
行動會改變環境（environment）嘅狀態，而環境上嘅改變會由感應器感知到。
如是者，智能體就會一路同環境互動，一路嘗試達到自己嘅目的。人類、人類以外嘅動物同埋先進嘅人工智能程式都能夠符合上述嘅條件，不過唔同智能體喺複雜度上可以有好大差異，而一個智能體嘅複雜度同佢嘅智能（intelligence）高低息息相關。
智能體同環境之間互動形成嘅系統可以畫成附圖噉嘅抽象圖解：幅圖入面嘅每件物件可以用數值表示。例如環境狀態可以想像成一個有若干維度嘅向量（vector），例：[2.5, 3.9, 1.0,...]，個向量當中每一個數值表示某個描述世界狀態嘅數值，例如個環境係一間房，第一個數字表示間房嘅平均溫度、第二個數字表示間房嘅亮度... 等等；於是部電腦就可以透過處理 [1.2, 4.3, 6.4,...] 同 [1.1, 4.3, 6.4,...] 等嘅陣列知道環境嘅狀態同埋由環境狀態當中計出要採取嘅行動。
一個智能體會有某啲目的（goal）：一個智能體嘅目的可以想像成一個「個智能體想達到嘅狀態」，可以表達成一個特定嘅環境狀態，而「現時狀態同目的之間嘅距離」可以諗做代表現時狀態以及目的狀態嗰兩個向量之間嘅歐幾里得距離；另一方面，目的又可以用函數嚟表達，即係用數字話俾個智能體知佢幾時做啱幾時做錯，簡單嘅例子有「if 自己贏咗場象棋，then 輸出係 1（達到目的），else 輸出就係 0（達唔到目的）」。

認知
又可以話係有以下啲定屬（attributes）：自主性（autonomy）、感知、學習、預知、行動、適應力（adaptation）。:8有啲人認爲含有以上啲範疇之外，認知仲應該包括埋其他要素：譬如有能力去講明做緊嘅行動與及講明行動嘅邏由，又或包埋自省（self-reflection）能力嚟自檢睇同埋惗度個意識。:12 啲有或者着認爲有某種層面嘅認知力嘅，無論係人、其他動物抑係機械，都着喊做係智能體。

人工智能對自然智能
「
認知係一種過程，自主系統攞嚟感知得到佢個環境，從經驗學習得到嘢，預料得到啲事件嘅結果，做行動去追索目標，同埋適應啲變化緊嘅週遭情形嘅。
」

——大衛·維農（2014）:8。
神經科學同埋心理學提供有啲概念同埋構想對於生物形式（biological）嘅認知系統同時，作爲現代社會可以計係最先進嘅工具嘅電腦同埋啲軟件亦都畀有可能嘅途徑通向某種人工認知系統，之偏向於計算形式（computational）嘅。但好多時，啲人係考慮緊點樣彌合嗰兩種途徑:3-4。人工智能（AI）呢個領域嘅研究就嘗試瞭解點樣用電腦呢啲曉處理資訊嘅人造系統嚟到模擬人類嘅認知功能，其中會用到一啲抽象化嘅數學模型。對於生物腦嘅描摹會涉及嘸同層次嘅抽象化：高度嘅抽象化志在模擬個腦宏觀下嘸同腦區各自啲認知功能（好似視覺皮層專攻視覺）；低抽象化針定微觀下譬如某一摣神經元之間嘅信號處理同埋傳遞。結合埋以上兩隻維度可以畫出一幅圖畀人工認知系統啲實現途徑:3-4：

動機
生物個腦、身體查實係佮埋喺特定環境演化出來嘅，而個認知系統着演化出嘅嗰種動機（purpose）都可以講係爲唨處理佢所處環境嘅嘸確定性與及未知性。:5類似噉，（人工）認知理應都應該幫個系統喺超出寫定程序嘅環境下，做到應對得到啲嘸確定性同埋四周圍環境嘅變化，同埋保持系統應有狀態、保持固定目標意圖嘅同時照舊承受得到一定外部干涉甚至破壞（頑健性）；同時，認知本身都係戥智能體交互（透過斷估同埋留意返對方啲意圖）與及系統個自主性嘅前提（社會認知）。透過呢種認知系統，啲機械智能體理應唔單止似一般機械人噉處理啲擁有良好定義（well-defined）嘅任務場景處理得熟手，仲可以應對日常生活裏頭啲好常見嘅任務，啲冇噉好定義到嘅（ill-defined）:2。
智鉉寓

智鉉寓，係大韓民國嘅一個男藝人同埋歌手。
智能家居

智能家居（英文：Home automation），又叫家居自動化，係指屋企嘅建築自動化。智能家居系統可以控制燈光、窗戶、溫濕度等。佢都可以做到負責埋家居嘅保安系統，例如出入控制或者有警報系統。當屋企嘅系統連接網絡嗰陣就可以做到一個物聯網。
智能廁板

智能廁板係一種有清潔功能嘅坐廁，相當於以前五星級酒店入面嘅坐浴桶（Bidet，英語發音係Bee-day）同坐廁嘅結合。
智能廁板過往喺香港唔係咁普及，主要原因係價錢好貴同埋安裝問題。其實智能廁板價錢唔係問題，因為佢嘅衛生健康功效，喺日本同韓國等地都相當普遍，除咗家居使用之外，公共場所都有提供，依家喺歐美都逐漸普及。
除咗一般人覺得清潔衛生同埋時尚生活之外，其實最重要係佢可以有效改善健康，預防婦女疾病及腸道不適。例如：便秘、痔瘡等問題。
智醒老友記

《智醒老友記》（Smart Retirement）係香港電視娛樂製作嘅長者節目，2021年11月14號到2022年2月6號逢禮拜日08:00—08:30喺ViuTV播。節目會為老人家介紹茶道、自然療法、理財同運動治療嘅資訊。
智能手錶

智能手錶係種流動裝置，個樣似手錶，可以戴響隻手度，除咗基本報時功能，重有各種其他功能，譬如來電同短訊提示，有啲重可以行流動應用程式，兼且夾埋智能電話用。
智能感應器

智能感應器（英文：Intelligent sensor）係指帶有人工智能嘅感應器，曉（例如）調節自己，由周圍嘅資訊選擇性噉淨係量度最重要嗰啲。
曾文水庫

曾文水庫（曾讀增，粵拼：zang1 man4 seoi2 fu3）係台灣最大嘅水庫同湖泊，壩址喺嘉義縣大埔鄉，集水區喺嘉義縣大埔鄉境內嘅曾文溪上游，水庫管理局就喺臺南市楠西區。佢滿水位面積17.14平方公里，興建目的主要係提供嘉南地區灌溉用水，另具發電、防洪同觀光嘅功能，係個多用途嘅水庫。喺1967年開始建造，1973年完工。

早期構想
曾文溪流域全長138.47公里，流域面積1,176平方公里，係台灣第四大河川，其年平均流量係16億立方公尺，曾文水庫壩址位置年平均流量10.64億立方公尺，早期設計嘉南大圳嘅日本技師八田與一，利用曾文溪支流官田溪上游興建烏山頭水庫，並喺大埔溪設置水壩，透過隧道取水至烏山頭水庫供應嘉南地區農田灌溉之用，但係佢取水率僅係全部流量嘅百分之二十五（依據曾文水庫建設誌，曾文水庫建庫前，烏山頭水庫原運用水量係3.3億立方公尺），因此如直接喺曾文溪主流大埔溪築壩，並同烏山頭水庫串聯運轉，便可以增加灌溉量，因為呢個嘅原故，喺1939年，八田與一便曾建議喺宜家大壩壩址建築水壩，但因戰事作罷。

規劃施工
戰後有鑑於灌溉水量逐漸唔夠，喺1959年由台灣省水利局著手進行規劃，最後擇定柳藤潭係壩址，採用土石壩設計，1966年7月，成立曾文水庫建設委員會暨工程局，並喺1967年10月31日動工。
經6年施工，至1973年10月31號正式完工。1974年曾文水庫管理局成立，正式接管水庫及工程設施並開始營運，後喺1998年曾文水庫管理局、水利局南部水資源開發工程處同阿公店水庫管理委員會合併成立台灣南區水資源局、1999年改隸為經濟部水利處南區水資源局、2002年再經組織修編係「經濟部水利署南區水資源局」。

債券
1968年8月6號，《臺灣省糧食實物債券條例》制定21條，同年8月19號公布，佢嘅第一條：「行政院為應臺灣省政府興建曾文水庫需要，授權臺灣省政府，依本條例之規定，發行臺灣省糧食實物債券。」1985年11月19號，該法廢止21條，同年11月27號公布。

設計
曾文水庫大壩喺嘉義縣大埔鄉，壩身材料係土石壩，壩高133公尺，係全台灣第三高壩（第一高壩為德基水庫，第二高壩則係石門水庫），壩長400公尺，壩身體積達900萬立方公尺，大壩體積都係全台灣水庫最大嘅。水庫滿水面積為1714公頃（17平方公里），係台灣湖面面積最大嘅水庫。水庫設計容量達7億4,840萬立方公尺，更係全台容量最大嘅水庫。曾文水庫嘅溢洪道有三道，每道嘅高程唔同，面向下游由右至左，最小排洪量分別為每秒250、300、350立方公尺，閘門全開時最大排洪量可達每秒9470立方公尺。

基本資料
管理單位：經濟部水利署南區水資源局曾文水庫管理中心
集水面積：481平方公里
正常滿水位：227公尺
最高蓄水位：230公尺
最大可能洪水位：232.5公尺
最低發電水位：171公尺
滿水位面積：1714公頃
完工時總蓄水容量70800萬立方公尺
總蓄水量：60831.7萬立方公尺
計畫有效蓄水量：59550萬立方公尺
宜家有效蓄水量：50897萬立方公尺
計畫年運用水量：104700萬立方公尺
壩高：133公尺
壩頂標高：235公尺
壩頂長度：400公尺
壩頂寬度：10公尺
壩體體積：9296100立方公尺
溢洪道型式：三階陡槽跳戽消能明渠式
溢洪道控制水門型式：弧形閘門3座
溢流堰頂標高：211公尺
出水工型式：斜塔式
出水工控制水門型式：固定輪式
排砂道型式：固定輪式
排砂道控制水門型式：二座排砂門（闊10公尺高4.3公尺）
工程費：新台幣60.38億元
其餘附屬設施：二座河道放水道直徑1.95公尺（211公尺放水量為150立方公尺／秒，最大放水量160立方公尺／秒）
防洪：調節曾文溪下游洪峰。
灌溉：面積66000公頃
給水：計畫年供水量自來水120000000立方公尺，工業用水27000000立方公尺，灌溉900000000立方公尺，合計1047000000立方公尺
發電：裝機容量50000千瓦。計畫年發電量：184900320千瓦／時
防洪：降低曾文溪下游河川由100年頻率洪水降至河道安全輸送流量。
觀光：320000人次（1996年水庫運用實績）

莫拉克風災（八八風災）啟動嘅改善工程
近年因受到全球暖化同氣候變遷造影響，造臺灣地區氣候逐漸轉變為降雨時間集中且大量，使多處水庫淤積狀況日漸加劇。尤其喺2009年8月8號，颱風莫拉克侵襲臺灣，造成中南部地區多處災情嘅八八風災。政府開始檢討並啟動各項防淤清淤工程。

曾文水庫永久河道放水道改建防淤設施工程
曾文水庫永久河道放水道（PRO）改建防淤設施工程完工後可增加排洪及排砂能力，平均每年可排砂量達46萬立方米。
呢工程喺2012年2月22號開工，已喺2015年3月完工。

曾文水庫防淤隧道工程
曾文水庫防淤隧道以水力排砂，會比而家機械清淤（陸挖或清淤船）更有效率。預計啟用後，每年平均排砂量可達104萬立方米，增加曾文水庫防洪能力每秒995立方米，大幅提升台南地區供水穩定度，都節省每年約6.93億元嘅清淤成本。
呢個工程喺2013年3月31號開工、2018年1月完工啟用。

曾文水庫越域引水計畫（荖濃溪越域引水）
早喺1995年政府便喺計劃越域引水至曾文水庫，起因係曾文水庫設計容量大，但自設立以來滿水位嘅情形並唔頻繁，因此有呢計畫產生。
曾文水庫越域引水計畫主要喺高雄市桃源區高屏溪上游荖濃溪設置攔河堰，利用引水隧道、旗山溪跨河橋，再經草蘭溪輸水管線到曾文水庫、
全部工程費預計212億元，估計每日供水量約60萬噸。
此工程主要為隧道開挖，大都喺地面下進行，喺每年5至10月豐水期，取荖濃溪同旗山溪水進曾文水庫，取水量佔高屏溪同期流量3.6%。
由於呢計畫有環保上爭議，且近年來氣候改變，引發各界唔同嘅議論。

空難
1990年4月3號，一架T-34教練機喺曾文水庫墜毀，機上飛官同飛行生兩人都殉職（上尉教官蔡意和，空軍官校學生桂海倫）。
曾文輝

曾文輝（Tsang Man Fai，1991年8月2號—）係香港足球員，司職足球守門員。佢效力緊香港甲組足球聯賽球隊南華，但係借咗去畀皇室南區。

球會
曾文輝喺2011年2月19號踢第一場職業波，四海流浪作客對天水圍飛馬。佢踢佢第一場職業賽，就喺自己禁區開龍門生球入波，同助攻畀馬高遜射入致勝一球。

國際賽
曾文輝係2010年亞洲足協U-19錦標賽中香港19歲以下足球代表隊嘅一員，上陣過4次。
曾敏之

曾敏之（1918年10月1號—2015年1月3號）係香港左派報人兼作家，1978年到1989年做過《文匯報》副總編。佢係廣西羅城人。
曾文欽隨機殺人事件

曾文欽隨機殺人事件，又稱湯姆熊割喉案，係發生喺2012年12月1號上午9時18分（UTC+8）嘅台灣臺南市隨機殺人事件。兇徒係曾文欽（1982年出生）。呢個案係台灣犯罪史上第二宗隨機殺人事件，發生之後震驚咗整個台灣社會，引起廣泛嘅討論同譁然。

事件經過
上午8點左右，方姓男童同李姓男童一齊去臺南市南區金華路一段嘅湯姆熊歡樂世界台南金華店打電動，佢哋係同學。
當日上午8時27分，曾文欽入咗湯姆熊歡樂世界台南金華店，一邊打電動，一邊留意店內情況。9時16分，曾嫌入咗店內廁所，觀察地形。佢短暫逗留咗大約20秒，之後即刻離開廁所，去店內大廳搵目標。曾文欽見到方姓男童同李姓男童喺店門口打電動，主動靠近同佢哋搭訕。曾嫌先同李童攀談，但李童無理佢，於是佢轉身用同樣口吻同李童旁邊嘅方姓男童攀談。方姓男童唔懷疑有他，跟住曾嫌走。
9時18分，曾嫌騙方姓男童入咗男廁所，然後掏出折疊刀，猛割咗方姓男童嘅喉嚨兩刀，男童嘅頸動脈斷裂，氣管都被割斷。
9時20分，曾嫌冇慌冇忙獨自離開店，騎住輕型機車逃走。
9時28分，清潔工進入男廁所準備清潔，發現方姓男童仰臥喺廁所隔間內，報警處理。
曾文溪

曾文溪喺臺灣南部，係全臺灣第四長嘅河，屬於中央管河川。曾文溪發源自嘉義縣阿里山鄉嘅東水山。流經臺南市楠西區、玉井區、大內區、山上區、善化區、官田區、麻豆區、安定區、西港區、七股區、最後喺安南區同七股區之間，流入臺灣海峽，全長138.5km，流域面積1,176.7km2，源頭海拔高2,440m，主要支流有塔乃庫溪、普亞女溪、草蘭溪、後堀溪、菜寮溪、官田溪等。史上曾文溪不時改道，被居民叫作「青瞑蛇」。1938年堤防完工後，河道逐漸固定。
曾文水庫（左上）、烏山頭水庫（左下）、南化水庫（右上）同曾文溪蜿蜒嘅河道（右下）。
臺南市以曾文溪係分界，劃分溪北、溪南地區。溪南地區似近都會區型態，以原臺南省轄市為中心；溪北就較近農村，中心聚落係原臺南縣縣治－新營，喺生活圈同文化上同嘉義都會區關係密切。
曾文溪有豐富嘅水力資源，全臺灣最大嘅水庫曾文水庫，盲喺曾文溪上游，此外，喺曾文溪嘅支流上，重有南化水庫同烏山頭水庫等，除咗供水發電之外，亦成為重要嘅觀光景點。此外，由於曾文溪帶住砂石同生物碎屑喺出海口沉積，提供咗大量養分，因而蘊育咗河口地區豐富嘅底棲生物同浮游生物，亦吸引咗大批水鳥喺呢度棲息。著名嘅珍貴鳥類黑面琵鷺就係棲息喺曾文溪河口北岸，因此設有七股黑面琵鷺保護區。臺灣第八座國家公園臺江國家公園範圍亦包括曾文溪口。
大內二重溪（地名）附近嘅曾文溪
徐心怡

徐心怡（2015年—）係演員徐榮孻女，兩父女喺電視劇《愛·回家》合演兩爺孫，成為香港藝能界一時佳話。
徐彰彬

徐彰彬，係大韓民國嘅一個男藝人同埋歌手。
徐志摩

徐志摩（1897年1月15號—1931年11月19號），原名徐章垿，字槱森，小字又申，另有筆名南湖、雲中鶴，係中國新月派代表性詩人。佢一生追求「愛」、「自由」同「美」，倡導新詩格律。

早年
徐志摩1897年響浙江海寧出世，出身響富裕家庭。老豆徐申如，人稱「硤石鉅子」、「七老爺」，係清未年間嘅生意人，早年繼承家業開醬園，後嚟越做越大，唔單止有一座發電廠、一間梅醬廠、一間絲綢莊，響上海仲有間錢莊；同時又係硤石商會會長。而阿媽錢慕英就係徐申如嘅第二任太太。響啱出世個時，徐志摩原本叫徐章垿，出自中國古代百科詞典《廣雅》嘅「反坫謂之垿」。因為得佢一個仔，所以屋企人特別錫佢，對佢寄予厚望。
1900年開始，佢入家塾讀書。七年後，佢入讀硤石開智學堂，跟隨老師張樹森，從此打好咗古文基礎。
1910年響硤石開智學堂畢業後，經表叔介紹，入讀杭州府中學（1913年改名叫杭州一中，依家就係杭州高級中學），同郁達夫、厲麟似同班。

求學階段
徐志摩同張幼儀
1915年畢業於杭州一中之後，考入上海滬江大學（即依家嘅香港中文大學崇基學院，而校址就畀咗上海理工大學）。同年10月，響老豆阿媽嘅安排底下，佢同張幼儀結婚。但係徐志摩唔鍾意佢，甚至第一日見面已經話：「鄉下土包子！」
同年年尾，佢轉讀上海浸信會學院；一年後又退學，前往國立北洋大學（即依家嘅天津大學）法科系。1917年，北洋大學法科系正式併入北京大學，而佢亦到轉到北大讀書。響北大嘅求學時期，佢接觸到好多新事物，令到本身就浪蕩不羈嘅徐志摩，更加堅定咗自己要追求理想人生嘅諗法。
1918年6月，佢正式拜梁啟超為師。同年8月，佢去美國留學，入讀克拉克大學歷史系。一年後又轉入哥倫比亞大學政治學系。
1920年3月，佢轉為到英國留學，入讀倫敦政治經濟學院，期間識咗英國作家H.G.威爾斯，開始對文學有興趣。同年，佢識咗林徽因，對佢一見鍾情，開始追佢。但係自己身為有婦之夫，咁樣去追人哋唔合理，所以佢就要求當時有咗BB嘅張幼儀墮胎兼離婚。張幼儀唔同意，話「聽講有人因為墮胎而死咗」，但徐志摩唔理，見張幼儀唔肯，就一走了之。
1922年，徐志摩正式同張幼儀離婚，之後轉校至劍橋大學國王學院，同年10月返中國。

進入文壇
徐志摩同陸小曼
1922年10月返中國後，就即刻響報刑上發表好多文章。
1923年，佢同胡適、聞一多、梁實秋、陳源等人創立「新月社」，個名由徐志摩改嘅，取自印度詩人泰戈爾嘅《新月集》。同年佢做咗北京大學英文系嘅先生。
1924年4月，佢做泰戈爾嘅翻譯，陪佢響中國各地訪問；之後又陪佢到日本、香港。同年8月，出版第一本詩集《志摩的詩》。同年12月，《現代評論》響北京創刊，佢做咗主要撰稿人。
1925年，佢升任北京大學教授，同年辭任；之後環遊歐洲。
1926年，佢應邀出任光華大學教授兼東吳大學法學院英文教授。同年10月同陸小曼結婚。
1927年，新月社因為種種原因，中心開始由北京轉移到上海；同時佢亦同陸小曼搬到上海住。同年參加創立新月書店；之後佢又出國旅行。
1928年，佢兼任上海大夏大學教授。同年10月，同聞一多、饒孟侃、葉公超等創辦《新月》月刊。11月，代表作《再別康橋》響《新月》刊登。
1929年辭任東吳大學、大夏大學教授一職，同年又出任中華書局編輯，之後兼任大東書局編輯。9月應邀出任國立中央大學文學院英文文學系教授。
1930年，出任中華文化基金委員會委員，畀人選為英國詩社社員；同年辭任上海光華大學、南京中央大學教授，轉到北京女子大學教書。
1931年，聯同陳夢家、方瑋德等創辦另一個月刊《詩刊》。同年2月返嚟北京大學，出任英文系教授。

飛機失事
1931年11月19號，林徽因要響北平協和禮堂演講關於「中國建築藝術」嘅嘢，徐志摩因為心入面仲有林徽因，希望去捧個場，就響當日朝早八點搭上中國航空公司「郵政號」飛機，由南京飛去北京。當飛機飛到濟南開山（即依家濟南長清區崮雲湖街）嗰陣，因為大霧而撞落開山，徐志摩因而死咗，終年三十四歲。

主要作品
詩集：《志摩的詩》，《翡冷翠的一夜》，《猛虎集》，《雲遊》。
散文集：《我所知道的康橋》、《落葉》、《巴黎的鱗爪》、《自剖》、《秋》。
小說散文集：《輪盤》。
另有戲劇《卞昆岡》（同陸小曼合寫），日記《愛眉小札》、《志摩日記》，譯著《曼殊斐爾小說集》等。

親戚
老豆：徐申如
阿媽：錢慕英
元配：張幼儀
大仔：徐積鍇（1918年 - ）
孫：徐善曾
細仔：徐彼得（1922年 - 1925年）
第二任太太：陸小曼
另外，香港出名作家金庸係佢表弟（金庸個阿媽徐祿同徐申如係兄弟姐妹關係）；政治人沈鈞儒係佢表叔；而台灣女作家瓊瑤就係佢嘅表外甥。
徐德義

徐德義（Chui Tak-yin，1958年—），係香港醫生同醫療行政人物，食物及衞生局末代副局長。

簡歷
徐德義醫生2014年7月出任醫院管理局九龍東醫院聯網總監同基督教聯合醫院行政總監至今。
徐德義醫生喺公共醫療系統工作超過三十年。佢喺2002年至2008年期間出任靈實醫院老人及復康科的部門主管，喺2008年晉升靈實醫院院行政總監。亦曾擔任醫院管理局多項聯網管理職務，包括服務總監（職業醫療及關顧服務）、總監（質素及安全）同代理總行政經理（服務規劃及轉型），並曾經出任醫院管理局總部代理總行政經理（病人安全及風險管理）。
徐志道

徐志道係香港親中派商人，擔任香港中華出入口商會會董，同時亦係深水埗區分區委員會(深水埗中南)嘅委員。佢係交通銀行香港分行同交銀私人銀行嘅總經理，另外仲係深水埗南昌北關愛隊嘅隊長，亦有參與南華足球部嘅工作，擔任主任一職。
徐彬

徐彬（英文：Xu Bin，1989年2月19號—）係喺福建福州出世嘅新加坡男藝人，亦係新傳媒八公子之一。

生平
徐彬喺中國福建省福州市出世，之後去咗新加坡讀書。17歲嗰陣，佢漸漸開始鍾意娛樂圈，並代表輔廉中學參加新加坡歌唱比賽校園SuperStar（英文：Campus SuperStar），觀眾同評審都對佢留下深刻嘅印象，於是佢順利打入20強 。
徐德帥

徐德帥（1987年7月13號—）係香港職業足球員，家下效力香港超級聯賽球會東方龍獅。佢係香港足球代表隊喺2009年東亞運動會奪金功臣之一。

2010年亞運
喺2010年9月，為咗2010年亞洲運動會嘅香港亞運足球隊喺教練曾偉忠帶領下組隊，而徐德帥成為代表隊最後嘅二十個球員之一。喺2010年11月7號，港隊打和阿聯酋嘅首場亞運賽事，佢打足90分鐘。喺第二場贏月即別嘅比賽，佢係射波最多嗰個，致勝一球嘅角球亦都係佢開。11月11號對住孟加拉嘅最後一場小組賽，佢喺上半場交出一個助攻畀歐陽耀冲入波，而香港亦都贏孟加拉4-1入淘汰賽，係香港52年來第一次打入淘汰賽。
之後，香港奧委會邀請香港亞運隊成員參加亞運開幕禮，而且坐喺代表香港嘅花船。教練曾偉忠揀咗隊長陳偉豪、副隊長李志豪、其他6位隊員包括徐德帥上船。但係之後香港隊喺對阿曼嘅賽輸咗0-3，入唔到八強。港隊喺嗰場嘅打法由主守變咗主攻，但係右翼嘅徐德帥同佢左翼嘅隊友陳文輝畀阿曼球員好成功咁睇到實。
徐志堅

徐志堅係香港親中派政治人物兼保險界人士。

選舉經歷
喺2021年9月，佢當選成為香港特别行政區選舉委員會保險界委員。
徐志焄

徐志焄，係大韓民國嘅一個男藝人同埋演員。
明仁

明仁（日文：明仁／あきひと Akihito */?；1933年12月23號—）係第125代日本天皇。乳名繼宮，即位後定年號為平成。
明仁係昭和天皇裕仁嘅大仔，出世時嘅徽印印號為「榮」（えい，桐嘅別名）。1989年1月7號昭和天皇死咗當日繼承皇位。佢同皇后美智子有二仔一女：天皇德仁、秋篠宮文仁親王、清子（女；而家係平民身分）。
由於明仁尚在人世，依皇室典範，喺日本通常唔會喺「年號（平成）」加上「天皇」嚟叫佢，明仁在位嘅時候，日本民眾普遍叫佢做「今上天皇」。
明仁喺2019年4月30號佢重未死嘅時候提前退位，傳位畀皇太子德仁（即今上天皇），自己做「上皇」。

細個
1934年，由媽咪香淳皇后抱住嘅明仁親王
1933年12月23號朝早6點39分，明仁喺宫城（而家嘅皇居）出世。係裕仁天皇同香淳皇后第五個細路、大正天皇嘅長男孫。由於明仁係裕仁第一個仔，因此佢出世受到國民盛大嘅祝福。
1936年3月29日，明仁兩歲之後離開雙親，開始由赤坂離宮入面嘅東宮仮御所東宮傅育官養。雖然最初嘅幾個周日可以返去宮中，但係過咗一個月之後，連周日都開始喺東宮仮御所入面度過。
1944年，二戰戰火擴大，明仁被疏散到枥木縣日光市嘅田母澤御用邸，後來又轉移到奥日光湯元嘅南間酒店，並喺當地直到戰爭結束。另外根據皇族身位令嘅規定，皇太子喺滿10歲之後要喺陸海軍做少尉，於是明仁被要求加入近衛師團。雖然軍部都有咁嘅要求，但係根據昭和天皇嘅意思而冇去做，所以明仁並冇軍隊履歷。
1949年，同家庭教師維寧夫人合照
1946年10月到1950年12月，昭和天皇遵從「學習西洋思想同習慣」嘅方針，任用美國兒童文學家伊利沙伯·格雷·維寧做明仁嘅家庭教師。明仁受佢薰陶，並通過佢嘅介紹跟駐日盟軍總司令麥克阿瑟見面。

成為皇太子
新婚皇太子明仁夫婦同昭和天皇同埋香淳皇后合照，攝於1959年4月10號
1952年（昭和廿七年）18歲成年後被立為皇太子。
1959年（昭和三十四年）同生意人正田英三郎大女美智子結婚，係日本史上第一個娶平民做老婆嘅皇太子，後嚟生咗德仁、秋篠宮文仁親王、紀宮清子內親王兩男一女。

險遭暗殺
1975年7月17號明仁夫婦以日本皇太子同太子妃身份首次訪問沖繩，當時前往沖繩「姬百合之塔」悼念沖繩戰役犧牲者。追求琉球獨立嘅沖繩琉球人川野純治同另一名青年藏身壕溝一週，等明仁夫婦參拜活動當日刺殺明仁夫婦，當時佢哋向明仁夫婦掟燃燒樽，燃燒樽着火令明仁夫婦驚嚇不已，事後冇幾耐明仁就返咗去東京。

即位成為天皇
1990年，喺登基大典
2010年，喺皇居面向公眾賀新年
2014年4月24號，明仁、美智子同巴拉克奧巴馬
1989年1月7號（昭和64年）老豆昭和天皇駕崩，享壽87歲，明仁喺當日即位為第125代天皇，並於翌日改元平成；1990年（平成2年）11月12號喺東京皇居舉行即位大典，呢次亦係天皇嘅登基儀式首次離開京都喺東京舉行。
第二次世界大戰之後，依據象徵天皇制，日本天皇已經冇太多實權；但現年90歲嘅明仁去到讓位前仍頻繁參與公務宫中祭祀活動，喺一年間要睇大約1,000件資料並署名蓋章、出席大約200場活動（平成19年數字）、參加近20件祭祀活動，所以俾好多人認為是一位非常熱情同勤勉嘅天皇。
喺日本歷代天皇中，明仁對明治天皇、昭和天皇感情深厚，皇太子時代亦都成日提後水尾天皇。
2009年11月12號，日本政府喺日本國立劇場舉行明仁即位20周年紀念慶典（日文：天皇陛下御在位二十年記念式典），同日稍晚舉行由民間籌辦嘅即位20周年慶祝活動（日文：天皇陛下御即位二十年をお祝いする国民祭典）。

外訪經歷
2009年7月10日訪問加拿大
1991年（平成3年）
 泰國、 馬來西亞、 印尼
1992年（平成4年）
 中華人民共和國：1992年4月中共中央總書記江澤民訪問日本，會見了明仁同美智子，並邀請兩人訪華。同年10月，明仁伉儷應中國國家主席楊尚昆邀請訪問中國大陸，仲會見埋中共中央總書記江澤民，作為第一位訪問中國嘅日本天皇打破咁嘅局面，亦表明當時中日關係嘅友好。
1993年（平成5年）
 比利時（參加國王博杜安一世嘅國葬）
 意大利、 德國
1994年（平成6年）
 美國
 法國、 西班牙（經 德國）
1997年（平成9年）
 巴西、 阿根廷（經 盧森堡、 美國）
1998年（平成10年）
 英國、 丹麥（經 葡萄牙）
2000年（平成12年）
 荷蘭、 瑞典（經 瑞士、 芬蘭）
2002年（平成14年）
 波蘭、 匈牙利（經 捷克、 奧地利）
2005年（平成17年）
 挪威（經 芬蘭）
塞班島（ 美國）
2006年（平成18年）
 星加坡、 泰國（經 馬來西亞）
2007年（平成19年）
 瑞典、 愛沙尼亞、 拉脫維亞、 立陶宛、 英國
2009年（平成21年）
 加拿大、 英國
2012年（平成24年）
 英國
2013年（平成25年）
 印度
2015年（平成27年）
 帛琉
 菲律賓
2017年（平成29年）
 泰國（參加國王蒲美蓬嘅國葬）
明光社

明光社係非牟利機構，1997年5月開張，主席係樓曾瑞，總幹事係蔡志森，積極以基督教角度參與同道德議題有關嘅公共事務。明光社同埋基督教黐得好埋，成員好多都係福音派教會同埋神學院嚟。有人認為佢係基要派嘅機構。
明光社撐一個老公娶一個老婆，又話搞基搞壞頭家嘅制度，明光社亦好反對賭波合法化，認為政府有責任處理病態賭徒嘅社會問題。

主要立場與評論
明光社曾高調評論唔少社會事項，特別係佢地視為歪風嘅事。

傳媒操守
明光社對報章嘅鹽花[未記出處或冇根據]、狗仔隊、有償新聞、偷拍照、侵犯私隱等業界行為都有強烈批評，認為有需要建立有部分言論免責權及調查權力嘅自律委員會，接受市民投訴。

「最想非禮的香港女藝人」選舉
對於商業電台節目「架勢堂」事件，明光社認為「最想非禮的香港女藝人」不單侮辱女性，亦侮辱男性。

中大學生報、同志戀人同秋天的童話
中文大學學生報情色版受到投訴，被指問卷內容涉及亂倫同埋人獸交，淫審處以首次[未記出處或冇根據]以文字不雅開刀。明光社總幹事認為學生內容膚淺，流於情慾，學生應該反省，但問題根結在於報章嘅淫賤文化，荼毒社會至以為習已為常。。
黃世澤喺蘋果日報指舉報中大學生報「是與明光社有關的牧師」，明光社否認並指無事實根據。
明光社亦同樣否認主動投訴香港電台節目鏗鏘集一集「同志．戀人」與及否認主動投訴秋天的童話對話粗鄙。喺明光社畀立法會的意見書上，佢地表示支持香港電台編輯自主，睇傳媒生態亦唔係針對同志戀人一個節目，但認為傳媒人應維持社會責任和專業態度，認為唔應該將偏幫同志團體合理化，亦唔應該將自己嘅信念「強加於其他人身上」；至於「秋天的童話」嘅粗口對白上，明光社認為電影同電線尺度唔同，而且係合家觀時間，尺度應該唔同，又指「廣管局的勸喻並非過於保守，而是反映了不少家長的期望」。

「淫褻及不雅物品管制條例」檢討
2008年至2009年，政府重新檢討淫褻及不雅物品管制條例，明光社主調係平衝「在新聞及言論自由與保護青少年免受不良資訊影響」。喺細節上，明光社主張訂定更仔細嘅定義，認將淫審處嘅行政同司法部分分開「值得考慮」，但指檢討中20-30人人數不足，佢認唔應該以此條規管互聯網，而係另立新例規管，最後佢認為條例刑罰並唔輕，但相發行量好大而又屢犯唔改而加重刑罰係「值得考慮」。

賭波合法化
明光社多年關注賭風與病態賭徒，並向立法會多次表達意見。佢地曾經簽署由香港教會更新運動發起嘅反對賭波合法化嘅請願信，佢地質疑政府以賭波合法化打擊外圍賭波係實質放棄不鼓勵賭博政策與及根本無效。另外明光社亦反對馬會增設「走地盤」（即場賭波），指政府畀馬會越做越大而唔係壓抑賭風，又指足獎會應該扮演監察角色，而唔只係諮詢角色。

占卜星相廣告
2005年，明光社反對實施政府放寬容許占卜星相廣告嘅建議，話「擔心放寬有關限制後會鼓吹迷信風氣」，其後廣管局擱置嗰個放寬建議。

性傾向歧視條例
明光社強烈反對性傾向歧視條例。佢地製作小冊子並且畀各教會自由下載，小冊子指責性傾向歧視法律並不寬容，以「仇視罪行」罪名壓制和平嘅意見表達，壓制選擇租客嘅自由，與及壓制宗教自由等。小冊子亦舉出香港榆林書店事件與及當時平機會主席胡紅玉嘅批評，指責性傾向歧視條例係香港一樣會變成「人人頭上又多了一把刀，社會人士就更不敢對同性戀的行為和風氣作出批評」，主張噉樣就唔係真正嘅多元社會。

男性肛交同意年齡
2005年，香港高等法院原訟庭就824肛交案確定，刑法中男同性戀性行為同意年齡與異性戀性行為唔同，有歧視性質而又唔合理。因為涉及抵觸人權公約與基本法，有關條例被判定於18歲（即係異性戀同意年齡）以上人士失效。針對高等法院判詞指肛交係男同性戀者唯一性交方式，明光社串聯醫護界指男性性接觸或其他肛交對公共衛生產生危險，愛滋病比率比異性戀性接觸高達29倍，要求政府提出上訴。其後明光社歡迎政府上訴，又收集過兩萬個簽名，指認為判決影響社會，政府應該正視同回應，而涉及社會價值嘅法例，應該由立法機關去修改，而唔應該單由法院去決定。
此案政府喺終審法院敗訴，為終局判決。明光社寫文題為「禁止同性在公眾地方肛交＝性傾向歧視？」，不過事實上政府其實是可以利用普通法禁止公開性行為嘅罪行起訴同類案件，而係唔可以用特意針對同性戀者嘅法律。另外，此案政府喺上訴至終審法院時答允唔會修改控罪發還裁判署重審，但如果無呢個答允下同埋唔影響司法公正下，終審法院認為政府係有權噉做，換句話講，終審法院從來無因為反對性傾向歧視而允許「在公眾地方肛交」。

家庭暴力條例修訂
明光社與其他壓力團體簽署「名正言順．共創雙贏」，認為家庭暴力條例應該名正言順才能保護適合嘅人士，而佢地認為「家庭是.....這些親屬關係的基礎是一夫一妻婚姻和因婚姻關係而來的生育或收養」，因此，佢地並非反對為面對同性同居人士提供民事補救方法，但唔可以以現有「家庭暴力條例」嘅名義去提供補救。
明光社總幹事蔡志森指摘政府，一直表示唔會將同性同居者納入條例，但喺上個立法年度最後一次法案會議中轉軚，中間無做任何諮詢，對關注呢個條例嘅人士唔公平。佢亦同時批評同志團體嘅堅持只係暗渡陳倉，「並藉機抹黑反對同性婚姻而不反對以適當法例保障任何人士不受暴力對待的團體」。

其他評論
明光社網頁亦訂登其他由佢地成員作出嘅評論，包括物質主義與及環境保護等。
明光社總幹事蔡志森亦不時網誌發表個人評論，但因為佢喺明光社總幹事，所以佢同明光社嘅瓜轕對外好難分得清。2007年10月，佢對香港連鎖傢具零售商「住好啲」販賣印有「拾肆K」嘅Tee 恤有所批評，指同「美化黑社會並無分別」。成報亦同日喺社評評擊，反問『不是變相讓黑社會「合法化」了嗎？』。噉啱，警方第二日就拉人封鋪，之後報紙有寫社評支持警方。

非議同批評
有啲非議、批評、抗議甚至遊行都係直指明光社。好多人都認為明光社啲言論太過矯枉過正。

《論盡明光社》
内文：論盡明光社
《論盡明光社》由張國棟編寫，以局內人身份講解明光社陣營鮮為人知嘅一面。
明仕田園

明仕田園（粵拼：ming4 si3 tin4 jyun4；壯文：Mingzceiqh Lajmbanj）係中國廣西崇左嘅一間大型公園兼中國國家AAAA級嘅旅遊區，喺大新縣堪圩鄉明仕村入面。佢喺大新縣俾當地人嗌成「隱者之居」嘅地方；喺中國大陸亦有「國家級全民健身戶外休閒基地」嘅稱呼。
佢亦係好多劇集同電影嘅外景拍攝地。其中《酒是故鄉醇》、《牛郎織女》、《本草藥王》、《天涯俠醫》、《奪寶英雄》、《第九個寡婦》、《花千骨》、《農民籃球隊》、《蜀山戰紀》同電影《鐘馗伏魔》、《肩上蝶》就喺呢個景區入面影過。
另外，明仕河亦流經呢個景區附近，壯族民居博物園亦喺呢個園區入面。
明信片

明信片，舊時廣東話叫做甫士咭，係一種信，寫嘅嘢無封埋，乜人都睇到，所以叫明信，而佢係咭一張，所以叫片。甫士咭來自係英文Postcard音譯，意思郵咭。明信片係一張咭，一面有畫或者相，另一面就留返來寫字。明信片嘅畫或者相，通常都係講當地嘅風物，好似風景人物咁。所以，遊客去到某地，會買明信片寄畀親友，甚至寄返屋企留念。明信片好有收藏價值，皆因佢好多都留低一地當年風貌。
明凱

明凱（粵拼：ming4 hoi2；簡化字：明凯；1993年7月25號—），網名諾言或Clearlove，係中國大陸嘅電子競技玩家，湖北武漢人。2012年加入電競界，曾經加盟過Team Phoenix、WE同EDG等戰隊做職業玩家。2016年11月8號試過喺《英雄聯盟》遊戲攞過全明星獎同埋年度最受歡迎選手等獎。
明光

明光係中國安徽滁州一個縣級市，總面積2335平方公里，人口65萬。
明前

明前係高級茶葉。「明前」係解清明之前摘嘅茶葉，品質最靚。
普洛維登斯

普洛維登斯（Providence）係美國羅德島州首府，大約住咗18萬人。